
Pridedame Rangovo techninį pasiūlymą:
Rangovo pasiūlyme pateikiama visa aiški techninė informacija apie konkurso dalyvio siūlomus techninius sprendimus, technologinių procesų ir įrenginių rūšių pasirinkimo pagrindimas, projektavimo kriterijai, fizinių numatomų atlikti darbų aprašymai. Tuo atveju, jeigu nurodyto formato tam tikra dalis netinka, dalyvis gali pakeisti formatą, bet privalo pateikti analogišką informacijos kiekį vertinimo tikslams. Rangovo pasiūlymą sudaro šie skyriai ir skirsniai:

1	Įrenginių pajėgumas ir našumas
1.1	Nuotekų kiekiai ir savybės
Pagrindiniai į įrenginius įtekančio srauto duomenys pagal technines specifikacijas / Užsakovo reikalavimus.
1.2	Valytų nuotekų ir dumblo kokybės standartai
Patvirtinimas, kad siūlomieji projektai atitiks Užsakovo reikalavimuose nurodytus standartus, o taip pat kita aktuali informacija apie tai.
1.3	Technologinio proceso sąranga
1.3.1 Įžanga – Biologinio valymo atveju pateikiamos nuorodos į kitus įrenginius, kuriuose sėkmingai taikomos konkrečios technologinių procesų sistemos ar variantai, esant panašioms sąlygoms (nebūtinai turi būti šio konkurso dalyvio pastatyti įrenginiai).
1.3.2 Projektiniai kriterijai – išvardinami pagrindiniai technologinio proceso parametrai, kuriais yra grindžiamas technologinės įrangos parinkimas, (tokiems technologinių procesų parametrams yra būdingas tam tikras verčių diapazonas, dalyvis neturėtų nuolatos rinktis artimų ribinėms verčių).
1.3.3 Technologinio proceso skaičiavimai (taip pat ir nusodintuvų paviršiaus ploto) – pateikiami pagrindinių technologinio proceso grandžių (etapų) skaičiavimai (atlikti remiantis DWA-A Standard 131E standarto metodika). Jei skaičiavimams nenaudojama kompiuterinė programa veikianti  pagal DWA-A Standard 131E metodiką, tai šalia išvestinių parametrų reikšmių būtina nurodyti konkrečias matematiniuose veiksmuose naudotas formules. Jei antrinių nusodintuvų skaičiavimams Tiekėjas taiko kitą lygiavertį standartą, tuomet pasiūlyme turi pateikti šių skaičiavimų formules, koeficientų ar kintamųjų pasirinktas reikšmes. Kartu su kitais technologiniais skaičiavimais turi būti pateikti reikalingo ištirpinti deguonies ir reikalingo tiekti suspausto oro kiekio skaičiavimai, susidarančio dumblo kiekiai – tiek vertinant pagal sausų kietųjų medžiagų koncentraciją, tiek pagal nesutankinto ir sutankinto dumblo tūrį. 
1.4	Suvartojimo skaičiavimai
1.4.1 Elektros energija – pateikiamas žiniaraštis, kuriame surašomi visi siūlomieji technologiniai įrenginiai, jų instaliuotoji galia, numatomas energijos suvartojimas, veikimo trukmė esant  nuotekų projektiniam srautui bei apkrovimo sąlygoms, pateikiami viso energijos suvartojimo per metus vidurkio skaičiavimai esant projektinėms sąlygoms.
Skaičiavimuose įvertinamas elektros energijos poreikis tik technologiniams įrenginiams (t.y. maišyklėms (jei taikoma), siurbliams, orapūtėms, kompleksiniam parengtinio valymo įrenginiui).
1.4.2 Chemikalai – pateikiami cheminių medžiagų suvartojimo skaičiavimai, pagal kuriuos gaunamas metinis cheminių medžiagų suvartojimas, esant projektinėms apkrovoms. 
2	Siūlomųjų darbų aprašymas
2.1	Įrenginiai ir statiniai
Pateikiamas išsamus pagrindinių statinių aprašymas bei pateikiama tokia informacija:
2.1.1 Pagrindinių technologinių talpų, latakų statybos darbų vykdymo būdas – pvz., vietoje liejamos gelžbetonio konstrukcijos, montuojami surenkami betono elementai.
2.1.2 Atsarginės priemonės, kurios būtų panaudojamos avarijos atveju, atliekant priežiūrą, apvedimo linijos ir pan.
2.1.3 Numatoma patiekti keliamoji įranga.
2.1.4 Kvapų kontrolės priemonės (atitinkamais atvejais).
2.2	Vamzdynai ir sklendės
2.2.1 Vamzdynų (technologinių linijų) sąrašas, diametrai, siūlomos pagaminimo medžiagos.
2.2.2 Pagrindinių sklendžių, uždorių ir kitų srauto valdymo bei išjungimo priemonių sąrašas, nurodant tipą, veikimo būdą (rankinis arba mechanizuotas), siūlomą pagaminimo medžiagą.
2.3	Instrumentuotės ir valdymo sistemos darbai
2.3.1 Pagrindinių stacionarių prietaisų, skirtų srauto ir technologinių procesų monitoringui bei valdymui, sąrašas, nurodant prietaiso rūšį, mato vienetus, rodmenų pobūdį ir pateikimo vietą, ar rodmenys tik rodomi, ar jie įrašomi ir archyvuojami.
2.3.2 Įrenginių SCADA priemonių aprašymas, šių priemonių eksploatacinės funkcijos, pagrindinių procesų valdymo algoritmai.
2.3.3 Nešiojamųjų prietaisų, mėginių ėmimo prietaisų ir laboratorinės įrangos sąrašas.
2.4	Architektūriniai aspektai
Naujųjų įrenginių  išdėstymas teritorijoje ir pastatuose.
3	Įrenginių veikimas, valdymas ir priežiūra
3.1	Įrenginių veikimo ir valdymo koncepcijos – technologijos  aprašymas.
3.2	Įrenginių pagrindinių dalių priežiūros poreikių glaustas aprašymas.
4	Brėžiniai
Pateikiami šie brėžiniai ir schemos:
· Technologinio proceso schema – parodanti visas technologinių įrenginių dalis, jų pajėgumus, pagrindines charakteristikas, taip pat – visas pagrindines ir pagalbines srauto linijas, jų projektines charakteristikas, hidraulinius matmenis (vamzdžių diametrus, kanalų skerspjūvius ir pan.).
· Hidraulinis profilis – “išilginis” pjūvis, besidriekiantis pro visus įrenginius, nuo nevalytų nuotekų įtekėjimo iki valytų nuotekų išleistuvo.  
· Bendrojo išdėstymo planai, ne mažiau kaip 1:500 mastelio:
· pagrindinis išdėstymo planas, kuriame parodyta visų technologinių įrenginių dalių vieta, taip pat – pagalbiniai statiniai ir pastatai, įskaitant pagrindinius tinklus;
· Pagrindinių technologinio proceso dalių (statinių) planai ir pjūviai, ne mažesnio kaip 1:200 mastelio, kuriuose pateikiami pagrindiniai matmenys, konstrukcijų lygio duomenys ir įrenginių pagrindinių dalių išdėstymas.
5	Gamintojo techninė literatūra
Šiame skyriuje pateikiama įrenginių gamintojų literatūra, o taip pat kita literatūra, kurioje nurodomos techninės specifikacijos, pateikiami aprašymai, nominalai, našumo duomenys, projektiniai kriterijai, nuorodos ir pan. Pateikiama tik betarpiškai su rangovo pasiūlymu susijusi medžiaga apie pagrindinę technologinę įranga (t.y. maišyklėms (jei taikoma), siurbliams, orapūtėms, kompleksiniam parengtinio valymo įrenginiui). Bendrojo pobūdžio katalogai ir reklaminė medžiaga neteiktina.


SIŪLOMŲ ĮRENGIMŲ TECHNINĖS CHARAKTERISTIKOS
Pridedame informaciją apie įrengimus. 
Pateikite informaciją apie nuotekų valymo įrenginiuose svarbiausius nuotekų valymo technologinius įrenginius (t.y. maišykles (jeigu taikoma), siurblius, orapūtes, kompleksinį parengtinio valymo įrenginį).
	Įrenginio tipas ir paskirtis 
	

	Gamintojas ir kilmes šalis
	

	Vietinis atstovas Lietuvoje (nurodyti jei yra)
	

	Matmenys (ilgis, plotis, aukštis) m
	

	Instaliuotas galingumas (kW)
	

	Našumas (pvz. m3/h, m3/d arba vnt./h)
	

	Slėgio aukštis (m.v.st.)
	

	Matavimo ribos (kg)
	

	Kiti parametrai:
	

	
	



Tiekėjo pasiūlyme nurodyti įrengimai, sutarties vykdymo metu, iškilus būtinybei, galės būti keičiami analogiškais (lygiaverčiais, ne prastesnės kokybės), tačiau, tik perkančiajai organizacijai pritarus. 


SIŪLOMŲ MEDŽIAGŲ TECHNINĖS CHARAKTERISTIKOS
Pridedame informaciją apie medžiagas. 
Pateikite informaciją apie aeracijos sistemos (vamzdynų, aeratorių) tipą ir medžiagas nuotekų valyklai
	Aeracijos sistemos vamzdynas
	

	Medžiaga, markė 
	

	Gamintojas ir kilmės šalis
	

	Vietinis atstovas Lietuvoje (nurodyti jei yra)
	

	Medžiagos techninės charakteristikos:
	

	
	

	
	

	Aeratoriai
	

	Medžiaga, tipas 
	

	Gamintojas ir kilmės šalis
	

	Vietinis atstovas Lietuvoje (nurodyti jei yra)
	

	Medžiagos techninės charakteristikos:
	

	
	

	
	

	
	

	
	

	
	

	
	

	
	

	
	



Tiekėjo pasiūlyme nurodytos medžiagos sutarties vykdymo metu iškilus būtinybei, galės būti keičiamos analogiškomis (lygiavertėmis, ne prastesnės kokybės), tačiau, tik perkančiajai organizacijai pritarus. 

